Implijet e oa an deiziadur gregorian en un doare ofisiel gant Republik Sina adalek 1912, met, abalamour ma talche ar bobl dober gant an deiziadur hengounel ha ma oa an norzh dindan Aotrounez ar brezel, e oa ret gortoz ar 1añ a viz Genver 1929 evit ma talvezfe er vro a-bezh. An eur ofisiel a oa choazet a oa hini ar chentañ porzhioù digoret da Gornôgiz war aod ar reter (120° hedred reter), ha neket hini Pekin evel diaraok.